Obrazec št. 4: Izjava prijavitelja o izpolnjevanju in sprejemanju razpisnih pogojev

**IZJAVA PRIJAVITELJA O IZPOLNJEVANJU IN SPREJEMANJU RAZPISNIH POGOJEV**

|  |  |
| --- | --- |
| **Naziv prijavitelja** |  |
| **Naziv projekta** |  |

Pod materialno in kazensko odgovornostjo izjavljamo, da so podatki, ki so podani v vlogi na Javni razpis za sofinanciranje projektov večgeneracijskih centrov+ (v nadaljevanju: javni razpis), resnični (ne vsebujejo lažnih ali zavajajočih podatkov ter netočnih in nepopolnih podatkov) ter da fotokopije priloženih listin ustrezajo originalu. Za podatke, njihovo resničnost in ustreznost fotokopij prevzemamo vso odgovornost.

S podpisom izjave soglašamo, da lahko Ministrstvo za delo, družino, socialne zadeve in enake možnosti (v nadaljevanju: ministrstvo) zahteva dodatna pojasnila ali dokazila v zvezi z ugotavljanjem verodostojnosti navedenih podatkov v vlogi ter da lahko za potrebe tega javnega razpisa pridobi dokazila glede izpolnjevanja pogojev iz uradnih evidenc.

Izjavljamo, da:

1. smo pravna oseba zasebnega prava s sedežem v Republiki Sloveniji, ki ima status društva po Zakonu o društvih (Uradni list RS, št. 64/11 in 21/18–ZNOrg), zavoda po Zakonu o zavodih (Uradni list RS, št. 12/91, 8/96, 36/00–ZPDZC in 127/06–ZJZP), invalidske organizacije po Zakonu o invalidskih organizacijah (Uradni list RS, št. 108/02 in 61/06-ZDru-1), humanitarne organizacije po Zakonu o humanitarnih organizacijah (Uradni list RS, št. 98/03 in 61/06–ZDru-1), socialnega podjetja po Zakonu o socialnem podjetništvu (Uradni list RS, št. 20/2011 in 90/14–ZDU-1I in 13/18) ali druga pravna oseba (zasebnega ali javnega prava), ki ima v ustanovitvenem aktu določeno neprofitno delovanje, premoženje, dobiček in presežke prihodkov nad odhodki uporablja za opravljanje osnovne dejavnosti oziroma ne deli dobička ali presežka prihodkov nad odhodki, temveč ga vlaga v razvoj dejavnosti;
2. smo pravna oseba, ki je na dan oddaje vloge registrirana za opravljanje vsaj ene izmed naslednjih dejavnosti: SKD 85.510 – Izobraževanje, izpopolnjevanje in usposabljanje na področju športa in rekreacije; SKD 85.59 – Drugje nerazvrščeno izobraževanje, izpopolnjevanje in usposabljanje; SKD 85.6 – Pomožne dejavnosti za izobraževanje; SKD 88 – Socialno varstvo brez nastanitve; SKD 93.299 – Druge nerazvrščene dejavnosti za prosti čas; SKD 94 991 – dejavnosti invalidskih organizacij ali je njeno delovanje na področju prijavljenih vsebin določeno v okviru ustanovitvenega akta ali drugega temeljnega akta organizacije;
3. imamo sposobnost vnaprejšnjega financiranja projekta ter sposobnost zagotavljanja tehničnih zmogljivosti za izvedbo projekta;
4. imamo odprt transakcijski račun, ki je vpisan v register transakcijskih računov pri Agenciji Republike Slovenije za javnopravne evidence in storitve (AJPES);
5. odgovorna oseba ni bila pravnomočno obsojena zaradi kaznivega dejanja v zvezi s svojim poklicnim ravnanjem;
6. imamo poravnane vse davke in druge obvezne dajatve v Republiki Sloveniji, zapadle do vključno zadnjega dne v mesecu pred rokom, določenim za oddajo vloge na javni razpis, oziroma nimamo neporavnanih obveznosti v višini 50 evrov ali več in smo predložili vse obračune davčnih odtegljajev za dohodke iz delovnega razmerja za zadnjih pet let do dneva oddaje vloge;
7. nismo v stečajnem postopku, postopku prenehanja delovanja, postopku prisilne poravnave ali postopku likvidacije;
8. nimamo neporavnanih obveznosti (iz naslova integralnih sredstev in namenskih sredstev kohezijske politike) do ministrstva, pri čemer za ugotavljanje obstoja obveznosti do ministrstva ni pogoj, da bi bila le-ta že ugotovljena s pravnomočnim izvršilnim naslovom;
9. za iste upravičene stroške, ki bodo predmet sofinanciranja javnega razpisa, nismo in ne bomo pridobili drugih javnih sredstev;
10. smo pravna oseba zasebnega prava s statusom prostovoljske organizacije, vpisana v vpisnik prostovoljskih organizacij, oziroma smo pravna oseba javnega prava z opredeljenim prostovoljskim programom;
11. je prijavljeni projekt in njegov prispevek skladen s ciljem politike, prednostne naloge in specifičnim ciljem v okviru Programa EKP 2021–27 kot navedeno v poglavju 5 javnega razpisa;
12. je opredeljenost projekta v okviru obdobja upravičenosti ter njegova realna izvedljivost v obdobju, na katero se nanaša podpora (projekt upošteva aktivnosti ter časovni in finančni okvir, določen z javnim razpisom).
13. zagotavljamo ustreznost in sposobnost za izvedbo projekta;
14. so v projektu predlagane ciljne skupine skladne z javnim razpisom kot določeno v poglavju 5 javnega razpisa;
15. je prijavljeni projekt skladen s horizontalnimi načeli iz 9. člena Uredbe 2021/1060/EU – skladnost z načeli spoštovanja temeljnih pravic, spodbujanja enakosti moških in žensk, preprečevanja diskriminacije in spodbujanja trajnostnega razvoja ob upoštevanju načela, da se ne škoduje bistveno;
16. imamo zagotovljene ustrezne prostorske pogoje in pogoje glede tehnične opremljenosti, kot jih določa poglavje 6.3.1 javnega razpisa;
17. zagotavljamo ustrezno kadrovsko zmogljivost, kot jo določa poglavje 6.3.2 javnega razpisa;
18. od oddaji vloge na javni razpis izkazujemo izkušnje z izvedbo najmanj enega projekta/programa s področja predmeta javnega razpisa oziroma vsebin iz poglavja 4 javnega razpisa;
19. imamo zagotovljeno podporo občine, kot jo določa točka 2 poglavja 6.3.3 javnega razpisa;
20. imamo z internim aktom urejen pritožbeni postopek nad izvajanjem projekta (možnost pritožbe), v katerem so uporabniki seznanjeni s pravicami v programu in postopkom pritožbe.
21. nismo prijavili projekta v več kot dveh geografskih enotah;
22. nismo projektni partner drugega prijavitelja v isti geografski enoti na tem javnem razpisu;
23. prijavljeni projekt vključuje vse zahtevane obvezne vsebine, ki so določene v poglavju 4 javnega razpisa;
24. bomo v okviru projekta zagotovili kontinuirano izvajanje supervizije, in sicer najmanj 5x letno s strani supervizorja s seznama supervizorjev Socialne zbornice Slovenije;
25. se s predložitvijo vloge na javni razpis strinjamo, da se v primeru izbora vloge javno objavijo osnovni podatki o projektu, prejemniku sredstev ter odobrenih in izplačanih denarnih sredstvih, skladno z zakonom, ki ureja dostop do informacij javnega značaja, in zakonom, ki ureja varstvo osebnih podatkov;
26. smo v celoti seznanjeni z javnim razpisom in razpisno dokumentacijo ter se strinjamo in sprejemamo vse pogoje, navedene v javnem razpisu in razpisni dokumentaciji.

|  |  |  |
| --- | --- | --- |
| *Kraj:* |  | *Žig in podpis odgovorne osebe prijavitelja:* |
| *Datum:* |  |  |